Kosovë: Rreziku nga ekstremizmi i dhunshëm nuk është eliminuar
Ekspertë të sigurisë në Kosovë thanë se rënia e territoreve të kontrolluara nga organizatat ekstremiste në Lindjen e Mesme, nuk e zvogëlon kërcënimin prej tyre.
Në Kosovë, bashkërenduesi kombëtar për parandalimin e ekstremizmit të dhunshëm, Fatos Makolli, tha të mërkurën se pesëdhjetë shtetas të Kosovës vazhdojnë të qëndrojnë në zona të konfliktit në Siri e Irak, bashkë me rreth 44 gra dhe 110 fëmijë, shumica prej të cilëve janë lindur në ato territore. Gjatë punimeve të një konference mbi “Kërcënimet nga ekstremizmi i dhunshëm në Kosovë dhe rajon – Çka tutje?, organizuar nga Qendra e Kosovës për Studime të Sigurisë, zoti Makolli tha se personat që mund kthehen nga ato zona konsiderohen sfidë e madhe për sigurinë e Kosovës. “”, tha ai. Sipas zotit Makolli përkundër përmirësimit të situatës, rreziku nga ekstremizmi i dhunshëm vazhdon të jetë i lartë. “”, tha ai. Florian Qehaja nga Qendra e Kosovës për Studime të Sigurisë, tha se rreziku nga ekstremizmi i dhunshëm përfshin tërë Ballkanin Perëndimor, ndërsa theksoi se ende mungon një bashkëpunim rajonal në luftimin e këtij fenomeni. “”, tha zoti Qehaja. Që nga fillimi i konfliktit në Siri, rreth 400 qytetarë të Kosovës besohet se janë përfshirë në konfliktet në Lindjen e Mesme. Mbi 70 veta kanë humbur jetën, ndërsa rreth 130 syresh janë kthyer prej andej, kryesisht të zhgënjyer me atë me të cilën janë përballur. Mbi 50 veta janë dënuar deri tash për përfshirje në luftërat në Lindjen e Mesme nxitje dhe rekrutim të luftëtarëve.